als_Latn dik_Latn ron_Latn
Industria e famshme televizive BBC ka pushuar nga puna njërin prej moderatorëve të saj më të popullarizuar, Jeremy Clarkson, për shkak se fizikisht e kishte sulmuar një producent.
“Me keqardhje të madhe i kam thënë Jeremy Clarksonit sot se BBC-ja nuk do ta ripërtërijë kontratën e tij”, tha drejtori i përgjithshëm i BBC-së, Tony Hall.
Më se një milion njerëz e kanë nënshkruar një peticion në internet për kthimin e Clarksonit në emisionin e popullarizuar për automobilizëm, “Top Gear”, transmeton REL.
Moderatori Clarkson, i cili në të kaluarën ka qenë i detyruar të kërkoj falje për përdorim të qartë të gjuhës raciste, ishte suspenduar më 10 mars, për atë që BBC-ja tha se ishte një “kacafytje”.
Një hetim i brendshëm ka zbuluar se ai e kishte kryer “një sulm fizik dhe verbal të paprovokuar” ndaj producentit të emisionit “Top Gear”, Oisin Tymon, pas një incizimi më 4 mars.
als_Latn als_Latn als_Latn als_Latn als_Latn